Deiliskipulag breytinga á Hafnarfjarðarvegi frá Vífilsstaðavegi að Lyngási var lögð fram í febrúar 2019 . Mál þetta hefur áður fengið tvær forkynningar og gerði LHM einnig umsögn um þær . Breytingin hefur áhrif á deiliskipulag mjög margra reita í kringum Hafnarfjarðarveg og Vífilstaðaveg . Umsögnina í heild má skoða hér að neðan ásamt svörum Garðabæjar . Endurbæturnar hafa það að markmiði að bæta umferðarflæði inn á Hafnarfjarðarveg úr byggð í Garðabæ , auka umferðaröryggi bæði akandi og gangandi vegfarenda og liðka fyrir almenningssamgöngum á álagstíma . Í umsögninni leggur LHM meðal annars til að : LHM mundi vilja bæta við fjórða markmiðinu sem er að greiða leið gangandi og hjólandi um það svæði sem hér er til umræðu . LHM leggur til að það verði skoðað og metið hverjar ferðavenjur eru á þessum stað í Garðabæ og hvaða aðrar aðgerðir gætu skilað breyttum ferðavenjum og náð þannig markmiði um að bæta umferðarflæði og auka umferðaröryggi . LHM óskar eftir því að þessi gatnamót ( yfir Vífilstaðaveg við Hafnarfjarðaveg ) verði hönnuð með það í huga að ; a ) hægt sé að komast yfir báðar akstursstefnur í einni lotu , b ) hægt sé að ryðja snjó í gegnum gatnamótin , c ) hægt sé að komast á öllum gerðum hjóla í gegnum gatnamótin . Undirgöng ofan við gatnamótin gæti leyst það farsællega , en hæðarlega og pláss virðist leyfa góð undirgöng með góða stígsýn undir Vífilsstaðaveg . LHM leggur til að stofnstígurinn ( vestan Hafnarfjarðarvegar ) verði breikkaður , umferð hjólandi og gangandi aðskilinn að mestu og stígurinn gerður beinni og stígsýn bætt . LHM leggur til að stofnstígurinn ( austan Hafnarfjarðavegar ) verði uppfærður á þessum kafla í samræmi við „ Leiðbeiningar um hönnun fyrir reiðhjól “ , sem hluti af þessari framkvæmd . Í svari Garðabæjar , sem er nokkuð ítarlegt , og má nálgast hér að neðan , kemur m.a. fram að : Skipulagsnefnd leggur til eftirfarandi breytingar á tillögu að deiliskipulagi Hafnarfjarðarvegar í kjölfar athugasemda sem borist hafa . Að kveðið verði á um það í skilmálum að útfærð verði hraðatakmarkandi lausn til að draga úr hraða þeirra ökutækja sem beygja inn og út úr Lyngási . Hljóðvegg við gatnamót Hafnarfjarðavegar og Lyngáss að norðaverðu verði breytt á uppdrætti til að bæta sýn fyrir hjólreiðamenn . Því má segja að tekið hafi verið tillit til athugasemda LHM við gatnamót Hafnarfjarðavegar og Lyngás . Umfjöllun á vef LHM um forkynning janúar 2018 . Umfjöllun á vef LHM um forkynning janúar 2019 . Deiliskipulagið 2019 er kynnt hér á vef Garðabæjar : Svör Garðabæjar við athugasemdum sem bárust .